**Luka Tarle, predsjednik Gradske organizacije SDP-a Velika Gorica:**

Povod sazivanja ove tiskovne konferencije je kontinuirano manipuliranje informacijama o projektu aglomeracije Velika Gorica što u javnosti što u Gradskome vijeću od strane onih koji upravljaju našim gradom.

Odlučili smo reći DOSTA!

Praksu polovičnog, manipulativnog i krajnje neprofesionalnog izvještavanja gradskih vijećnika o projektu aglomeracije, HDZ-ova mašinerija nastavila je i na jučer održanoj 7. sjednici Gradskoga vijeća Grada Velika Gorica. Nakon uzastopnog ignoriranja, izostanak odgovora HDZ-a na postavljena pitanja naših gradskih vijećnika NA PREDHODNIM SJEDNICAMA KOJE SU ZNALE POTRAJATI I 12-ak SATI, jučer smo na raspravi o izvješću realizacije projekta aglomeracije odlučili reći kako o toj točki dnevnoga reda više nećemo raspravljati!

Spomenuo bih samo razliku od 65 milijuna kuna koju ćemo više platiti samo za PROČISTAČ u ovome projektu za nesposobnost, namještanje javnih natječaja, rodbinsko i člansko zapošljavanje, pogodovanja kao ključna načela velikogoričkog HDZ-a, a tu CIJENU ćemo platiti mi građani!!! A o ostalom netransparentnom kreditnom zaduživanju da i ne govorim……

Kako je već i malom djetetu poznato da će zbog HDZ-ov način upravljanja našim gradom pa i povijesno najvećim projektom koji se provodi u Velikoj Gorici, benefit imati samo i isključivo izabrana smiješno mala interesna grupa građana.

Zato postaje sve realniji scenarij da će ogromnom ostatku naših građana jedini benefit kojega će od svega ovoga imati, biti dugotrajan grč u želucu i drastičan pad standarda življenja!

Kako sam napomenuo na prošloj konferenciji za medije „Vuk dlaku mijenja, ali ćud nikada“.

Velika Gorica, 1.7.2022.